- Hindi News
- National
- संभाग के 223 वरिष्ठ तीर्थ यात्री 15 को जगन्नाथपुरी के लिए कोटा से होंगे रवाना
संभाग के 223 वरिष्ठ तीर्थ यात्री 15 को जगन्नाथपुरी के लिए कोटा से होंगे रवाना
भरतपुर| पंडितदीनदयाल उपाध्याय वरिष्ठ नागरिक तीर्थ यात्रा के लिए 15 मार्च को संभाग के 223 नागरिक कोटा से जगन्नाथपुरी के लिए रवाना होंगे। यह तीर्थयात्री जगन्नाथपुरी से वापस 22 मार्च को आएंगे।
देवस्थान विभाग के सहायक आयुक्त कृष्ण कुमार खंडेलवाल ने बताया कि संभाग के तीर्थ यात्रियों को फोन करके यात्रा की सूचना दी जा रही है। इससे संभाग के तीर्थ यात्री होली के बाद अपनी यात्रा कर सकेंगे। उन्होंने बताया कि यह तीर्थयात्री जयपुर, अजमेर, कोटा से जगन्नाथपुरी पहुंचेंगे। संभाग में भरतपुर के 65, धौलपुर के 27, करौली के 32 एवं सवाईमाधोपुर के 98 वरिष्ठ नागरिक तीर्थ यात्रा करेंगे। यात्रियों को किसी भी प्रकार की परेशानी को मध्य नजर रखते हुए विभाग ने चार कर्मचारियों की डयूटी कोटा में लगाई है। इसमें जलसिंह, प्रहलाद, शिवनारायण एवं लक्ष्मीनारायण त्यागी शामिल हैं। संभाग के 223 वरिष्ठ नागरिक जगन्नाथपुरी को 15 मार्च को रवाना हो जाएंगे। इसके लिए तीर्थ यात्रियों से उनके परिजनों से फोन से संपर्क कर बार-बार सूचना दी जा रही है।
tgl_Latn sot_Latn hin_Deva hin_Deva hin_Deva hin_Deva